**KAIMO TURIZMO PASLAUGŲ TEIKIMO SUTARTIS Nr.** \_\_\_\_\_\_\_\_

2023 m. \_\_\_\_\_\_\_\_\_\_\_\_\_\_\_\_\_\_\_

Ši kaimo turizmo paslaugų teikimo sutartis (toliau – Sutartis) sudaryta tarp sodybos šeimininkės Gražinos Ulevičienės, verslo liudijimas Nr. \_\_\_\_\_\_\_\_\_\_\_\_\_\_\_ (toliau – Paslaugų teikėjas) ir fizinio (juridinio) asmens \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Užsakovas).

Paslaugų teikėjas ir Užsakovas toliau kartu vadinami Šalimis, o kiekvienas atskirai – šalimi .

1. **Sutarties dalykas**
   1. Šia sutartim Paslaugų teikėjas įsipareigoja teikti Užsakovui kaimo turizmo paslaugas, o Užsakovas įsipareigoja naudotis teikiamomis paslaugomis laikydamasis šioje Sutartyje nustatytų reikalavimų ir laiku bei tinkamai už šias Paslaugas sumokėti.
   2. Paslaugų teikėjas teikia Užsakovui šias kaimo turizmo paslaugas:

\_\_\_\_\_ asmenų apgyvendinimas \_\_\_\_\_\_\_\_\_\_ parai(-oms),

pirties kūrenimas ir nuoma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Paslaugų teikėjas įsipareigoja**
   1. Teikti sodyboje kaimo turizmo paslaugas (apgyvendinimo, pramogų, poilsio ir kitų poreikių tenkinimas), dėl kurių Šalys susitaria šia Sutartimi.
   2. Užsakovui pateikti tikslią ir teisingą informaciją apie kaimo turizmo paslaugų teikimo vietą, paslaugų pasirinkimą bei kainas.
   3. Nedidinti paslaugų kainos, nurodytos užsakymo priėmimo metu.
   4. Išankstinį paslaugų užsakymą (rezervavimą) Paslaugų teikėjas įsipareigoja registruoti raštu arba elektroninėse laikmenose. Už išankstinį užsakymo (rezervavimo) priėmimą Paslaugų teikėjas turi teisę reikalauti išankstinio rezervacijos mokesčio, kurio dydis nuo 30% visos paslaugų kainų sumos.
2. **Užsakovas įsipareigoja**
   1. Atvykti į sodybą ne anksčiau pirmos paslaugų teikimo paros \_\_\_\_ val. ir išvykti ne vėliau paskutinės paslaugų teikimo paros \_\_\_\_ val.
   2. Saugoti bei tausoti Paslaugų teikėjo turtą, laikytis saugos, priešgaisrinės apsaugos ir aplinkosaugos reikalavimų.
   3. Informuoti Paslaugos teikėją apie jo turtui padarytą žalą ir ją atlyginti.
   4. Supažindinti kartu atvykusius asmenis su sodybos vidaus tvarkos taisyklėmis. Sodyboje draudžiama:
      1. Triukšmauti (garsiai leisti muziką ir pan.) lauke po 22 val.
      2. Šiukšlinti sodybos teritorijoje, gadinti joje esantį turtą.
      3. Iš anksto nesuderinus su Paslaugų teikėju leisti fejerverkus, kūrenti laužus, patalpose degti žvakutes ir pan.
      4. Rūkyti patalpose, ne tam skirtose vietose.
      5. Į sodybą atsivežti ir joje naudoti ginklus, aplinkai ir žmonėms pavojingus daiktus ar medžiagas.
      6. Nesuderinus su Paslaugų teikėju atvykti papildomam (Sutartyje) nenumatytam žmonių skaičiui.
      7. Iš anksto nesuderinus su Paslaugų teikėju atsivežti gyvūnus.
   5. Paslaugų teikėjas neatsako už bet kokią Užsakovo ar su juo atvykusių asmenų patirtą žalą, kilusią nesilaikant sodybos vidaus taisyklių, priešgaisrinės apsaugos, saugaus elgesio prie vandens, kitų saugos reikalavimų, taip pat už žalą kilusią dėl nenugalimos jėgos (force majaure).
   6. Jei Užsakovas ar su juo atvykę asmenys nesilaiko sodybos vidaus tvarkos taisyklių, Paslaugos teikėjas turi teisę pareikalauti jų laikytis. Nepaklusus šiam reikalavimui Paslaugų teikėjas turi teisę pareikalauti Užsakovo ir su juo atvykusių asmenų sodybą palikti.
   7. Prieš išvykstant priduoti paslaugos teikėjui patalpas ir inventorių.
3. **Paslaugų apmokėjimas:**
   1. Už paslaugų teikėjo remiantis šia Sutartim suteiktas paslaugas Užsakovas įsipareigoja sumokėti sutartą \_\_\_\_ eurų sumą.
   2. Sodybos išankstinė rezervacija patvirtinama sumokėjus \_\_\_\_ eurų rezervacijos mokestį grynais pinigais arba banko pavedimu (Gražina Marijona Ulevičienė, a/s LT144010042700021126, DNB bankas).
   3. Likusią sutartos sumos dalį \_\_\_\_ eurų Užsakovas sumoka atvykęs į sodybą, jei su Paslaugos teikėju nesuderintas, kitas atsiskaitymo laikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. **Sutarties nutraukimas**
   1. Kiekviena šalis turi teisę nutraukti šią sutartį, raštu pranešdama apie tai kitai šaliai prieš 3 dienas.
   2. Sutartį nutraukus Užsakovo iniciatyva, rezervacijos mokestis lieka Paslaugų teikėjui.
   3. Sutartį nutraukus Paslaugų teikėjo iniciatyva, rezervacijos mokestis grąžinamas užsakovui.
5. **Ginčų sprendimas**
   1. Visus su šios Sutarties sudarymu, vykdymu, aiškinimu, nutraukimu susijusius ginčus ar nesutarimus Šalys sprendžia tarpusavio derybomis. Nepavykus tokių ginčų ar nesutarimų išspręsti Šalių derybomis, ginčas ar nesutarimas sprendžiamas Lietuvos Respublikos įstatymų numatyta tvarka.

*Sodybos šeimininkai tikisi nuoširdaus, abipuse pagarba paremto bendradarbiavimo ir supratimo.*

|  |  |
| --- | --- |
| **Paslaugos teikėjas:**  Gražina Ulevičienė  Pušyno g.5,Aukštadvaris,  Trakų raj. LT-21254  +370 615 10438  pusynas5@gmail.com | **Užsakovas:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |